एमिली जीन स्टोन उर्फ़ एमा स्टोन एक अमेरिकी अभिनेत्री हैं। ये दो अकादमी पुरस्कार, एक ब्रिटिश अकादमी फिल्म पुरस्कार और एक गोल्डन ग्लोब पुरस्कार सहित विभिन्न पुरस्कार प्राप्त कर चुकी हैं। स्टोन 2017 में दुनिया की सबसे ज़्यादा कमाई करने वाली अदाकारा थीं और टाइम पत्रिका ने इन्हें दुनिया के 100 सबसे प्रभावशाली लोगों में से एक के रूप में नामित किया था।

स्कॉट्सडेल, एरिज़ोना में पैदा हुईं और पली-बढ़ी, स्टोन ने 2000 में द विंड इन द विलो के एक थिएटर प्रोडक्शन में एक बच्ची के रूप में अभिनय शुरू किया। किशोरावस्था में ये अपनी माँ के साथ लॉस एंजिल्स में स्थानांतरित हो गई और इन सर्च ऑफ़ द न्यू पार्ट्रिज फ़ैमिली (2004) से टेलीविज़न में अपनी शुरुआत की, एक रियलिटी शो जो अपने पायलट एपिसोड के आगे न बढ़ सका। टेलीविज़न पर छोटी भूमिकायें निभाने के बाद ये किशोर कॉमेडी फ़िल्मों की एक श्रृंखला में दिखाई दीं, जिन्होंने मीडिया का ध्यान इनकी ओर आकर्षित किया, जैसे कि सुपरबैड (2007), द हाउस बन्नी (2008), ज़ॉम्बीलैंड (2009)और ईज़ी ए (2010) - स्टोन की पहली मुख्य भूमिका, बाफ़्टा राइज़िंग स्टार अवॉर्ड और सर्वश्रेष्ठ अभिनेत्री के लिए गोल्डन ग्लोब अवॉर्ड के लिए नामांकन अर्जित किया। इस सफलता के बाद रोमांटिक कॉमेडी क्रेज़ी, स्टूपिड, लव (2011) और ड्रामा द हेल्प (2011) में और भी ज़्यादा कामयाबी मिली।

2012 में आई सुपरहीरो फ़िल्म द अमेज़िंग स्पाइडर-मैन और इसके 2014 के सीक्वल में स्टोन को ग्वेन स्टेसी के रूप में ज़्यादा बड़ी पहचान मिली। इन्होंने द क्रूड्स (2013) और इसके 2020 सीक्वल में मुख्य महिला किरदार ईप को आवाज़ दी। ब्लैक कॉमेडी बर्डमैन (2014) में नशे की लत से उबरने वाले किरदार के लिए स्टोन को सर्वश्रेष्ठ सहायक अभिनेत्री के अकादमी पुरस्कार के लिए नामांकित किया गया था, और इनका ब्रॉडवे डेब्यू म्यूज़िकल कैबरे (2014-2015) के पुनरुद्धार में आया था। रोमांटिक म्यूज़िकल ला ला लैंड (2016) में एक महत्वाकांक्षी अभिनेत्री के रूप में अपने प्रदर्शन के लिए इन्होंने सर्वश्रेष्ठ अभिनेत्री का अकादमी पुरस्कार जीता। इन्होंने जीवनी खेल फ़िल्म बैटल ऑफ़ द सेक्सेस (2017) में बिली जीन किंग और ऐतिहासिक कॉमेडी-ड्रामा द फ़ेवरेट (2018) में एबीगेल माशम को चित्रित किया। द फ़ेवरेट के लिए स्टोन ने अपना तीसरा अकादमी पुरस्कार नामांकन प्राप्त किया। तब से अब तक इन्होंने नेटफ़्लिक्स की डार्क कॉमेडी मिनिसिरीज़ मैनियाक (2018), कॉमेडी सीक्वल ज़ॉम्बीलैंड: डबल टैप (2019), और क्राइम कॉमेडी-ड्रामा क्रूएला (2021) में अभिनय किया है।

 शुरूआती जीवन और शिक्षा 
एमिली जीन स्टोन का जन्म 6 नवंबर, 1988 को स्कॉट्सडेल, एरीज़ोना में, एक सामान्य-कॉन्ट्रैक्टिंग कंपनी के संस्थापक और सी॰ई॰ओ॰ जेफ़री चार्ल्स स्टोन और गृहिणी क्रिस्टा जीन स्टोन (विवाह पूर्व येगर) के घर हुआ था। ये बारह से पंद्रह साल की उम्र तक कैमलबैक इन रिसॉर्ट के मैदान में रहती थीं। इनका एक छोटा भाई है, स्पेंसर। इनके दादा, कॉनराड ओस्टबर्ग स्टेन, एक स्वीडिश परिवार से थे, जिन्होंने एलिस आइलैंड के माध्यम से अमेरिका में प्रवास करने पर अपने उपनाम को "स्टोन" में बदल दिया। इनकी अपने पुरखों के ज़रिये जर्मन, अंग्रेज़ी, स्कॉटिश और आयरिश जड़ें भी हैं।
दाएँअंगूठाकार फ़ीनिक्स, एरीज़ोना में वैली यूथ थिएटर, जहां स्टोन सोला प्रस्तुतियों में नज़र आयी थीं।

स्टोन ने ज़ेवियर कॉलेज प्रिपरेटरी  एक ऑल-गर्ल कैथोलिक हाई स्कूल  में एक फ़्रेशमैन के रूप में भाग लिया, लेकिन अभिनेत्री बनने के लिए एक सेमेस्टर के बाद ही स्कूल छोड़ दिया। इन्होंने अपने माता-पिता के लिए 'प्रोजेक्ट हॉलीवुड' नामक एक पावरपॉइंट प्रेज़ेंटेशन तैयार किया ताकि उन्हें अभिनय के लिए कैलिफ़ोर्निया जाने के लिए मना सकें। जनवरी 2004 में, ये अपनी माँ के साथ लॉस एंजिल्स के एक फ़्लैट में स्थानांतरित हो गयीं। ये याद करती हैं, 'मैं डिज़्नी चैनल पर हर एक शो के लिए गयी और हर एक सिटकॉम पर बेटी की भूमिका निभाने के लिए ऑडिशन दिया', और कहा, 'मुझे कोई किरदार नहीं मिला।' भूमिकाओं के लिए ऑडिशन के बीच, इन्होंने ऑनलाइन हाई-स्कूल कक्षाओं में दाख़िला ले लिया और एक डॉग-ट्रीट बेकरी में पार्ट-टाइम नौकरी करने लगीं।

 अभिनय 

 २००४-२००८: प्रारंभिक भूमिकाएँ 
स्टोन ने वी॰एच॰1॰ टैलेंट प्रतियोगिता रियलिटी शो इन सर्च ऑफ़ द न्यू पार्ट्रिज फ़ैमिली (2004) में लॉरी पार्ट्रिज के रूप में अपना टेलीविज़न डेब्यू किया। परिणामी शो, द न्यू पार्ट्रिज फ़ैमिली (2004) एक न बिकने वाला पायलट ही रह गया। इसके बाद इन्होंने लुई सी॰के॰ की एच॰बी॰ओ॰ श्रृंखला लकी लुई में अतिथि भूमिका निभाई। इन्होंने एन॰बी॰सी॰ साइंस फ़िक्शन ड्रामा हीरोज़ (2007) में क्लेयर बेनेट के किरदार के लिए ऑडिशन दिया लेकिन असफल रहीं और बाद में इसे अपना 'रॉक बॉटम' अनुभव कहा। अप्रैल 2007 में इन्होंने फ़ॉक्स एक्शन ड्रामा ड्राइव में वायलेट ट्रिम्बल की भूमिका निभाई, लेकिन सात एपिसोड के बाद ही शो रद्द कर दिया गया।

स्टोन ने ग्रेग मोटोला की कॉमेडी सुपरबैड (2007) में अपना फ़िल्मी डेब्यू किया, जिसमें माइकल सेरा और जोनाह हिल ने अभिनय किया। फ़िल्म हाई स्कूल के दो छात्रों की कहानी बताती है, जो एक पार्टी के लिए शराब ख़रीदने की योजना बनाने के बाद कई तरह के हास्य-व्यंग्यों से गुज़रते हैं। हिल की रोमांटिक रुचि की भूमिका निभाने के लिए, इन्होंने अपने बालों को लाल रंगा। द हॉलीवुड रिपोर्टर के एक समीक्षक ने इन्हें 'आकर्षक' पाया, लेकिन उन्हें लगा कि इनकी भूमिका ख़राब लिखी गई थी। स्टोन ने अपनी पहली पिक्चर में अभिनय के अनुभव को 'अद्भुत' बताया है... लेकिन 'तब से मेरे द्वारा किए गए अन्य अनुभवों से बहुत अलग है।' पिक्चर बॉक्स ऑफ़िस पर हिट थी और इन्हें रोमांचक नए चेहरे के लिए यंग हॉलीवुड अवार्ड मिला।

अगले वर्ष, स्टोन ने कॉमेडी द रॉकर (2008) में अमेलिया स्टोन की भूमिका निभाई, जो एक बैंड में एक गंभीर बास गिटारवादक थी; इन्होंने भूमिका के लिए बास बजाना सीखा। स्टोन, जो ख़ुद को 'बेहद मुस्कुराने और हँसेवाली' बताती हैं, ने स्वीकार किया कि इन्हें एक ऐसा चरित्र निभाना मुश्किल लगा जिसका व्यक्तित्व लक्षण इनसे बहुत अलग था। फ़िल्म और इनकी अदाकारी को आलोचकों से नकारात्मक समीक्षा मिली और बॉक्स ऑफ़िस पर पिट गयी। इनकी अगली रिलीज़, रोमांटिक कॉमेडी द हाउस बन्नी ने बॉक्स ऑफ़िस पर बेहतर प्रदर्शन किया। पिक्चर में ये एक सरोरिटी की अध्यक्षा की भूमिका निभाते हुए नज़र आयीं। फ़िल्म के लिए समीक्षाएं आम तौर पर नकारात्मक थीं, लेकिन स्टोन को उनकी सहायक भूमिका के लिए सराहा गया, टीवी गाइड के केन फ़ॉक्स ने कहा, "वह स्टार बनने की राह पर हैं"।

 20092011: ब्रेकथ्रू 
बाएँअंगूठाकार 2010 टोरंटो अंतर्राष्ट्रीय फ़िल्म समारोह में स्टोन
स्टोन 2009 में रिलीज़ हुई तीन फ़िल्मों में दिखाई दीं। इनमें से पहली मार्क वाटर्स निर्देशित घोस्ट्स ऑफ़ गर्लफ़्रेड्स पास्ट में मॅथ्यू मॅकोनहे, जेनिफ़र गार्नर और माइकल डगलस के विपरीत थी। चार्ल्स डिकेंस के 1843 उपन्यास ए क्रिसमस कैरल पर आधारित, इस रोमांटिक कॉमेडी में इन्होंने एक भूतनी की भूमिका निभाई है जो अपने पूर्व प्रेमी का शिकार करती है। पिक्चर की आलोचनात्मक प्रतिक्रिया नकारात्मक थी, हालांकि उसने बॉक्स ऑफ़िस पर थोड़े-बहुत पैसे कमाए। उस वर्ष इनका सबसे अधिक लाभदायक उद्यम रूबेन फ़्लेशर की 102.3 मिलियन-ग्रॉसिंग हॉरर कॉमेडी फ़िल्म ज़ॉम्बीलैंड थी, जिसमें वह जेसी ईसेनबर्ग, वुडी हैरेलसन और अबीगैल ब्रेस्लिन के साथ थीं। मूवी में ये एक कॉन आर्टिस्ट और एक ज़ोंबी अपॉकलिप्स की उत्तरजीवी के रूप में दिखाई दीं, एक भूमिका में जिसे एम्पायर पत्रिका के क्रिस हीयूइट ने "कुछ हद तक अंडररिटन" पाया। एक अधिक सकारात्मक समीक्षा में, द डेली टेलीग्राफ़ के टिम रॉबी ने लिखा, 'वे बेहद आशाजनक स्टोन... हैं जो अपनी उम्र की तुलना में ज़्यादा समझदार होने की आभा को प्रोजेक्ट करती हैं।' 2009 में स्टोन की तीसरी रिलीज़ कीरन और मिशेल मुलरोनी की पेपर मैन थी, जो एक कॉमेडी-ड्रामा थी जिसने आलोचकों को निराश किया।

 अभिनय श्रेय 
वर्षफ़िल्मचरित्रटिप्पणियाँ2007सुपरबैड2008द रॉकरद हाउस बन्नी2009घोस्ट्स ऑफ़ गर्लफ़्रेड्स पास्टपेपर मैनज़ॉम्बीलैंड2010ईज़ी ए2011क्रेज़ी, स्टुपिड, लवहन्ना वीवरद हेल्प2012द अमेज़िंग स्पाइडर-मैनग्वेन स्टेसी2013द क्रूड्सईप2014द अमेज़िंग स्पाइडर-मैन २ग्वेन स्टेसीबर्डमैन2016ला ला लैंड2017बैटल ऑफ़ द सेक्सेस2018द फ़ेवरेटएबीगेल माशम2019ज़ॉम्बीलैंड: डबल टैप
वर्षटेलीविज़नचरित्रटिप्पणियाँ2004द विंड इन द विलोलॉरी पार्ट्रिजपायलट2006लकी लुई2007ड्राइववायलेट ट्रिम्बलमुख्य भूमिका; सात एपिसोड2018मैनियाकमिनिसिरीज़

सन्दर्भ

बाहरी कड़ियाँ
 

श्रेणी:जीवित लोग
श्रेणी:1988 में जन्मे लोग